b'\n_START_ARTICLE_\nAl-Kaida\n_START_PARAGRAPH_\nAl-Kaida (arapski \xd8\xa7\xd9\x84\xd9\x82\xd8\xa7\xd8\xb9\xd8\xaf\xd8\xa9 - al-K\xc4\x81\xe2\x80\x98idah, "baza") ime je me\xc4\x91unarodnog saveza Islamskih teroristi\xc4\x8dkih organizacija. Osnovali su je arapski mud\xc5\xbeahedinski dobrovoljci koji su tijekom 80-ih odlazili u Afganistan boriti se protiv snaga SSSR-a. Najo\xc4\x8ditiji vo\xc4\x91e te organizacije su Saudijac Osama bin Laden i Egip\xc4\x87anin Ayman al-Zawahiri. Odgovorna je za vi\xc5\xa1e te\xc5\xa1kih teroristi\xc4\x8dkih napada, kao \xc5\xa1to su napadi 11. rujna 2001., nakon kojih SAD pokre\xc4\x87e Rat protiv terorizma koji je bitno oslabljuje i tjera njezine \xc4\x8dlanove iz Afganistana. Nakon toga al-Kaida se reorganizira i sprema za nove napade. Iako je za mnoge dr\xc5\xbeavne vlasti Al-Kaida teroristi\xc4\x8dki ustroj, neki smatraju da je to savez koji se bori za slobodu svojega naroda, a protiv okupacije Iraka i Afganistana.\n_START_SECTION_\nPovijest\n_START_PARAGRAPH_\nAl-Kaida vu\xc4\x8de korijene iz vremena sovjetske invazije na Afganistan, kada se okosnica muslimanskih boraca pridru\xc5\xbeila mud\xc5\xbeahedinskom pokretu otpora, koji su najve\xc4\x87im dijelom financirale Sjedinjene Dr\xc5\xbeave i Pakistan. Al-Kaida je bila najuspje\xc5\xa1nija grupa za prikupljanje sredstava i regrutaciju u muslimanskim zemljama. Me\xc4\x91utim, 1992. al-Kaida se po\xc4\x8dinje okretati protiv SAD-a i Britanije, uglavnom zbog toga \xc5\xa1to su ove zemlje poslale trupe u Saudijsku Arabiju, kako bi je za\xc5\xa1titile od eventualne ira\xc4\x8dke invazije. _NEWLINE_Vo\xc4\x91a al-Kaide, Osama bin Laden je ponudio saudijskom rukovodstvu za\xc5\xa1titu od strane svojih boraca, kako nevjerni\xc4\x8dke (nemuslimanske) trupe ne bi kro\xc4\x8dile u zemlju u kojoj se nalazi najsvetiji islamski grad, Meka. Me\xc4\x91utim, saudijsko rukovodstvo nije prihvatilo ovu ponudu, ve\xc4\x87 se okrenulo svojim zapadnim saveznicima. Vo\xc4\x91e al-Kaide tvrde da SAD i Velika Britanija ugnjetavaju muslimane. Al-Kaida koristi ameri\xc4\x8dku invaziju i okupaciju Iraka, prisustvo ameri\xc4\x8dkih trupa u nekoliko islamskih zemalja, i ameri\xc4\x8dku podr\xc5\xa1ku Izraelu, za regrutiranje mladih muslimana._NEWLINE_I pored \xc4\x8dinjenice da vladaju\xc4\x87e strukture u ve\xc4\x87ini islamskih zemalja osu\xc4\x91uju djelovanje al-Kaide, i sprovode odre\xc4\x91ene mjere borbe protiv terorista, zna\xc4\x8dajan dio javnog mnijenja u mnogim islamskim zemljama daje direktnu ili indirektnu podr\xc5\xa1ku al-Kaidi._NEWLINE_Vehabije u BiH cijelo su desetlje\xc4\x87e poslije rata u BiH potiho ubijali Hrvate u Travniku, Bugojnu, Vitezu (Bomba je postavljena na odjel posu\xc4\x91a, s o\xc4\x8ditom namjerom da ubije kupce trgova\xc4\x8dkog centra FIS Vitez, najmo\xc4\x87nije hrvatske tvrtke u Srednjoj Bosni) Konjicu i drugdje. Slu\xc5\xbebena politika Republike Hrvatske zatvarala je o\xc4\x8di pred time jer nije htjela kvariti dobrosusjedske odnose, tako da je to medijski zata\xc5\xa1kivano do ubojstva obitelji Andjeli\xc4\x87 u Kostajnici kod Konjica na Bo\xc5\xbei\xc4\x87 \xc5\xa1to se nije moglo sakriti. Postoje indicije da je ubojstvo te hrvatske obitelji navodno upozorenje Al-Kaide Hrvatskoj zbog slanja vojnika u Afganistan. Osama Bin Laden je sljedbenik vehabizma.\n_START_SECTION_\nBosna i Hercegovina\n_START_PARAGRAPH_\nZna\xc4\x8dajna pojava vehabizma u BiH dogodila se u vrijeme rata 1992., kada je oformljen islamisti\xc4\x8dki odred El Mud\xc5\xbeahid Armije RBiH. Nakon rata, 1996., al Kaida je ponovno uspostavila svoju vezu u BiH preko Saudijskog visokog povjerenstva (SVP) i njegove dobrotvorne organizacije. Tu dobrotvornu organizaciju osnovao je 1993. saudijski princ Salman bin Abdul-Aziz. Organizacija je bila usko povezana i financirana od saudijske vlade, pa ju je ameri\xc4\x8dki sudac proglasio imunom nakon napada 11. rujna 2001., zaklju\xc4\x8div\xc5\xa1i da je tijelo saudijske vlade._NEWLINE_U vrijeme rata, 1994., britanski djelatnik Paul Goodall bio je ubijen u BiH s nekoliko metaka u le\xc4\x91a. Zaposlenik SVP-a, Abdul Hadi al Gatani, bio je uhi\xc4\x87en zbog ubojstva, nakon \xc4\x8dega je priznao da je pi\xc5\xa1tolj kojim je ubijen Goodall njegov. Me\xc4\x91utim, bosanskohercegova\xc4\x8dke vlasti pustile su ga bez su\xc4\x91enja. Al Gatani je poslije poginuo u redovima al Kaide i talibana u Afganistanu._NEWLINE_Idu\xc4\x87e godine, nakon okon\xc4\x8danja rata, Federalno ministarstvo financija je izvr\xc5\xa1ilo raciju u uredima SVP-a i otkrilo dokumente koji su ukazali da je SVP "o\xc4\x8dito fronta radikala i terorizmu bliskih aktivnosti". Iste godine, ubijen je zaposlenik US Aida William Jefferson. Jedan od osumnji\xc4\x8denih bio je Ahmed Zuhair Handala, povezan sa SVP-om. No i on je pu\xc5\xa1ten, unato\xc4\x8d dokazu da je masakrirao civile tijekom rata._NEWLINE_Ameri\xc4\x8dka Nacionalna sigurnosna agencija (NSA) je 1996. otkrila preko ure\xc4\x91aja za prislu\xc5\xa1kivanje da princ Salaman financira islamisti\xc4\x8dke militante preko fonda dobrotvornih organizacija. Izvje\xc5\xa1\xc4\x87e CIA-e od iste godine ka\xc5\xbee da "CIA ima dokaze da \xc4\x8dak i visoki du\xc5\xbenosnici dobrotvornih i nadzornih organizacija u Saudijskoj Arabiji, Kuvajtu i Pakistanu, kao \xc5\xa1to je Saudijsko visoko povjerenstvo, sudjeluju u protuzakonitim aktivnostima, uklju\xc4\x8duju\xc4\x87i podr\xc5\xbeavanje terorista."_NEWLINE_Jacquard tvrdi da je ve\xc4\x87ina du\xc5\xbenosnika SVP-a podr\xc5\xbeavala Osamu bin Ladena. SVP je, iako je sudjelovao u legitimnim dobrotvornim aktivnostima, iskoristio svoj dobrotvorni karakter za slanje protuzakonitih roba, droga i oru\xc5\xbeja u BiH. U svibnju 1997. u francuskom vojnom izvje\xc5\xa1\xc4\x87u stoji: "Saudijsko visoko povjerenstvo pod pokri\xc4\x87em humanitarne pomo\xc4\x87i, poma\xc5\xbee gajiti trajnu islamizaciju BiH djeluju\xc4\x87i na mlade\xc5\xbe zemlje. Uspje\xc5\xa1no okon\xc4\x8danje ovog plana dalo bi islamskom fundamentalizmu savr\xc5\xa1enu pozicijsku platformu u Europi i pru\xc5\xbeilo pokri\xc4\x87e pirpadnicima bin Ladenove organizacije._NEWLINE_U Mostaru je 1997. izvr\xc5\xa1en teroristi\xc4\x8dki napad, a izvr\xc5\xa1itelj je bio Handala i njegova dva pomo\xc4\x87nika, takoer povezana sa SVP-om. Uspjeli su pobje\xc4\x87i, no Handala je uhi\xc4\x87en nakon napada 11. rujna i priveden u zatvor u Guantanamu. Iste godine, zaposlenik SVP-a Saber Lahman, bio je uhi\xc4\x87en pod sumnjom da je planirao raznijeti ameri\xc4\x8dko veleposlanstvo u Sarajevu. Osu\xc4\x91en je, no kasnije mu je opro\xc5\xa1teno te je pu\xc5\xa1ten nakon odslu\xc5\xbeenja dvije godine kazne u zatvoru. Ponovno je bio uhi\xc4\x87en 2002. za sudjelovanje u al Kaidinom planu u BiH te je poslan u zatvor u Guantanamo._NEWLINE_Me\xc4\x91utim, SAD nije poduzeo ni\xc5\xa1ta sve do netom prije napada 11. rujna kada je izvr\xc5\xa1ena racija na urede SVP-a u BiH. Prona\xc4\x91eni su inkriminiraju\xc4\x87i dokumenti, uklju\xc4\x8duju\xc4\x87i i upute kako krivotvoriti iskaznice Dr\xc5\xbeavnog tajni\xc5\xa1tva SAD-a i rukopisne bilje\xc5\xa1ke o sastancima s bin Ladenom. Prona\xc4\x91en je i dokaz o planiranom napadu poljoprivrednim zrakoplovom. \xc4\x8cak i nakon ovoga, bosanskohercegova\xc4\x8dka vlada odbila je zatvoriti urede SVP-a.'